**MUNICIPIUL SATU MARE**

**CABINET VICEPRIMAR**

**Nr. 24835/15.04.2025**

Băbțan Raul Gabriel, Viceprimar al Municipiului Satu Mare,

 În temeiul prevederilor art. 136 alin. (1) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare, îmi exprim iniţiativa în promovarea unui proiect de hotărâre având ca obiect „ însușirea documentației cadastrale de primă înregistrare a unui imobil teren situat în Satu Mare, str. Alexiu Berinde nr 23”, proiect în susținerea căruia formulez prezentul,

  **REFERAT DE APROBARE**

 Pentru a se crea cadrul juridic legal în vederea clarificării situației imobilului teren aferent casei de locuit situată în Satu Mare str. Alexiu Berinde nr. 23 deținută în proprietate de numiții Goje Alexandru Mihai, Iager Aliz- Montana și Goje Eleonora Tunde, se impune notarea în cartea funciară a acestuia.

 Luând în considerare cele de mai sus, este necesară însușirea documentației cadastrale de primă înregistrare a imobilului teren în suprafață de 561 mp, situat în Municipiul Satu Mare, str. Alexiu Berinde nr. 23 întocmită de persoană fizică autorizată Ioan Timonea, acesta urmând să primească număr cadastral nou și va fi înscris definitiv în cartea funciară, proprietar Municipiul Satu Mare - domeniul privat..

 Față de cele expuse mai sus, văzând prevederile art. 29 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit cărora consiliul local are printre atribuții și administrarea domeniului public/privat, propun spre aprobare Consiliului local, proiectul de hotărâre în forma prezentată de executiv.

 **Iniţiator proiect,**

 **Viceprimar**

Băbțan Raul Gabriel

Faur Mihaela/2ex